Թռչող գորգ

[thumb|220px|[Վիկտոր Վասնեցով, «Գորգ-ինքնաթիռ», 1926]]
**Թռչող գորգ**, կախարդական գորգ, որի վրա հեքիաթի հերոսները թռչում են դեպի ցանկացած վայր: Հյուսված է բրդից և ունի կանոնավոր քառանկյուն ձև։ Այն կառավարվում է իր սեփականատիրոջ կամ դրա վրա նստած այլ մարդու հրամաններով։ Թաց կամ պատռված գորգը կարող է կորցնել իր թռչելու հատկությունները:

## Ակնարկ
Թռչող գորգի մասին հիշատակվում է աշխարհի տարբեր ժողովուրդների բանահյուսության մեջ, այդ թվում՝ ռուսական ժողովրդական հեքիաթներում՝ «Հյուրի որդու՝ Իվանի հեքիաթը», «Հրաշալի հավը», «Եղջյուրները», «Մարգարեական երազ», «Կախարդված արքայադուստրը», «Գորտ արքայադուստրը», «Գորտի և դյուցազնի հեքիաթը», «Ելենա Իմաստունը», «Կախարդված արքայադուստրը», «Ոսկու մեջ մինչև ծնկները, արծաթը՝ մինչև արմունկը»։ Կախարդական գորգի օգնությամբ հերոսը նույնիսկ կարող է թռչել դեպի հանդերձյալ աշխարհ.։

Մերձավոր Արևելքի հեքիաթներում արքայազնները, ջիները, կախարդները, ամենակարող շեյխերը թռչում էին կախարդական գորգերով՝ աղջիկների հետ միասին, որոնց փրկում էին բոլոր տեսակի դժբախտություններից:
«Հազար ու մեկ գիշեր»-ի պատմություններից մեկը պատմում է, թե ինչպես է արքայազն Հուսեյնը՝ Հնդկաստանի սուլթանի ավագ որդին, ճանապարհորդում Հնդկաստանի Բիսնագար (Վիջայանագարա) քաղաք և կախարդական գորգ գնում:

Սողոմոնի գորգը պատրաստված էր կանաչ մետաքսից՝ ոսկե հյուսվածքով, վաթսուն մղոն (97 կմ) երկարությամբ և վաթսուն մղոն (97 կմ) լայնությամբ: «Երբ Սողոմոնը նստեց գորգի վրա, նրան բռնեց քամին և նավարկեց այնքան արագ, որ նա նախաճաշեց Դամասկոսում և ընթրեց Մարաստանում»։

Չինական ժողովրդական բանահյուսության մեջ հիշատակվում է եղեգից խսիր, որին նստած Տյան-Թայը թռավ դեպի Արգելված քաղաք «Պալատի աղջկա դիմանկարը» հեքիաթում.:

Ռուս հայտնի նկարիչներն ու գրողները անդրադարձել են թռչող գորգին (Ն.Ռերիխ, Ա․ Բելյաև, Վ․ Վասնեցով և այլք)։
19-րդ դարում այս թռչող հարմարանքը մտավ արևմտաեվրոպական մշակույթ: 20-րդ դարում այն բարձրացավ կինոյի և հեռուստատեսային էկրաններ։ խորհրդային հեռուստադիտողները կարող էին նրան տեսնել «Կաշչեյ անմահը» ռուսական ժողովրդական բանահյուսության հայրենասիրական ֆիլմում, որը նկարահանվել է Հայրենական մեծ պատերազմի տարիներին և «Ծերուկ Խոտաբիչ» մանկական ֆիլմ-հեքիաթում (ըստ Լ. Ի. Լագինի «Ծերունի Խոտտաբիչը» գրքի,  1956)։

Ստրուգացկի եղբայրների սցենարի հիման վրա նկարահանվել է «Կախարդները» ֆիլմը, որտեղ թռչող գորգը ցուցադրված է որպես Կախարդության և Հրաշագործության գիտահետազոտական ​​ինստիտուտի (*НИИЧАВО*) թանգարանի ցուցանմուշներից մեկը:

Walt Disney Studios-ը ստեղծեց իր սեփական «Ալադինը», իսկ ԱՄՆ-ում թողարկվեց «Փյունիկն ու կախարդական գորգը» ֆիլմը։

Հարրի Փոթեր-ի պատումներում նշվում է, որ կախարդական գորգը ակտիվորեն օգտագործվում էր որպես փոխադրամիջոց մինչև 20-րդ դարը, բայց հետո թռչող գորգերն արգելվեցին կախարդական գյուտերի անօրինական օգտագործման դեմ պայքարող հատվածի կողմից: Գրականությունից և կինոյից բացի թռչող գորգի կերպարը լայնորեն կիրառվում է համակարգչային խաղերի ոլորտում։

## Այլ հիշատակումներ
1949 թվականին Եմենի հրեաների 50 հազար հոգանոց համայնքը օդանավով Իսրայել տեղափոխելու գործողությունը անվանել են «Արծվի թևեր» կամ «Կախարդական գորգ»:

## Գրականություն
* Ковёр-самолёт // 
* Ковёр-самолёт // Михельсон М. И. Большой толково-фразеологический словарь Михельсон

## Ծանոթագրություններ

## Արտաքին հղումներ
*Թռչող գորգի գաղտնի պատմությունը 

Կատեգորիա:Արաբական դիցաբանություն
Կատեգորիա:Ժողովրդական բանահյուսություն
Կատեգորիա:Իրանական գրականություն
Կատեգորիա:Իրանական մշակույթ
Կատեգորիա:Հեքիաթներ
Կատեգորիա:Պարսկական դիցաբանություն
Կատեգորիա:Պարսկական մշակույթ